b'\n_START_ARTICLE_\nNeidhart von Reuenthal\n_START_SECTION_\nZapu\xc5\xa1\xc4\x8dina\n_START_PARAGRAPH_\nNeidhart je bil eden pomembnej\xc5\xa1ih nem\xc5\xa1kih avtorjev Srednjega veka. Skupno je ohranjenih okoli 150 pesmi, od tega naj bi jih bilo pristnih samo 66. Ostale naj bi spisali anonimni avtorjevi._NEWLINE_Njegove pesmi se pogosto mo\xc4\x8dno razlikujejo od obi\xc4\x8dajne ljubezenske vite\xc5\xa1ke tematike (nem. Minne Motiv), romanti\xc4\x8dne ljubezni. Posebnost njegovega pesni\xc5\xa1kega ustvarjanja je v tem, da prenese kuliso dvorskega ljubezenskega pesni\xc5\xa1tva v neko povsem neprimerno okolje. Pesmi se tako odvijajo v kme\xc4\x8dkem okolju. Ljubimec nastopi kot vitez, njegove \xc5\xbeenske so kme\xc4\x8dka dekleta, njegovi konkurentje pa kme\xc4\x8dki fantje, prizori\xc5\xa1\xc4\x8de je vas. Tovrstno me\xc5\xa1anje okolja ter ljudi je v tem \xc4\x8dasu, v nem\xc5\xa1kem prostoru novo. Po vsej verjetnosti je \xc5\xa1lo za pesmi plesne narave, ki so se izvajale prevdsem v \xc4\x8dasu dvorskih zabav. \xc5\xa0tevilni prepisi njegovih del in posnemanja njegovih del v tako imenovanem Neidhart-stilu (\xe2\x80\x9ePseudo-Neidharte\xe2\x80\x9c), nakazujejo na njegovo veliko priljubljenost in \xc5\xa1iroko raz\xc5\xa1irjenost njegovih del, v takratnem \xc4\x8dasu._NEWLINE__NEWLINE_Njegova najbolj znana pesem je Majski \xc4\x8das (Meienz\xc3\xaet), v kateri Neidhart za\xc4\x8dne z opisovanjem mirnega pomladanskega okolja, hitro pa preide na \xc5\xbealitve svojih sovra\xc5\xbenikov.\n_START_SECTION_\nPosebnost njegovih pesnitev\n_START_PARAGRAPH_\nAvtor je ustvaril 2 razli\xc4\x8dna tipa pesmi:\xc2\xa0\xc2\xbbzimske\xc2\xab\xc2\xa0ter\xc2\xa0\xc2\xbbpoletne\xc2\xab\xc2\xa0pesmi. Poletne pesmi opevajo predvsem viteza, kot objekt hrepenenja kme\xc4\x8dkih deklet (v plesu na prostem si \xc5\xbeelijo osvojiti njegovo naklonjenost). Poleg tega vsebujejo pesmi mnogo prepiranj med h\xc4\x8derjo in materjo. Zimski \xc4\x8das je \xc4\x8das plesa v kme\xc4\x8dkih izbah. Tukaj je vitez v vlogi po ve\xc4\x8dini neuspe\xc5\xa1nega snubca. Ne manjka tudi kme\xc4\x8dkih prepirov in pretepov. Omenjena tipa pesmi pa se razlikujeta tudi po obliki. Medtem ko imajo zimske pesnitve obliko rime AAB, imajo letne pesmi kratko obliko AB.'